María Gracia Iribarren Ribas andreak galdera egin du “Biosegurtasunerako eta ingurumen-hobekuntzetarako dirulaguntzak abeltzaintzako instalazio intentsiboei” izeneko kontusailaren betetze-mailari eta aplikazioari buruz.

Legebiltzarreko Erregelamenduko 113.1 artikuluan ezarritakoa betez, galdera horren erantzuna, Foru Diputazioak emana, Nafarroako Parlamentuko Aldizkari Ofizialean argitara dadin agindu dut. Galdera argitaratu zen 2008ko ekainaren 20eko 58. Nafarroako Parlamentuko Aldizkari Ofizialean.

Iruñean, 2008ko urriaren 10ean

Lehendakaria: Elena Torres Miranda

ERANTZUNA

Socialistas del Parlamento de Navarra parlamentu-taldeari atxikitako María Gracia Iribarren Ribas andreak galdera egin du “Abeltzaintzako instalazio intentsiboetarako diru-laguntzak, biosegurtasunean eta ingurumen-hobekuntzetan inbertitzeko” izeneko aurrekontu-sailaren aplikazioari eta gauzatzeari buruz (7-08/111 ahozko galdera, gero idatzizko galdera bihurtutakoa). Hona hemen Landa Garapeneko eta Ingurumeneko kontseilariaren erantzuna: 

1.- Laguntza-mota horri aurrekontu-sailaren 7. kapitulua dagokio. Onuradunen enpresetan inbertsioak egitea du helburu eta 2008ko gastuen aurrekontuan ageri da: 721002-72230-7700-412106(**) “Abeltzaintzako instalazio intentsiboetarako diru-laguntzak, biosegurtasunean eta ingurumen-hobekuntzetan inbertitzeko”, 500.000 euroko diru-horniduraz.

2.- Inbertsioak direnez eta gehienak hurrengo urtean edota bi urteren buruan amaitzen direnez, arauak hainbat urtetarako ordainketak aurreikusi behar ditu. Beraz, arau horrek hainbat urtetarako gastuei dagokien baimena izan behar du.

3.- Arauaren zirriborroa egiteko prozesuan Departamentuko hainbat unitatek parte hartu dute, Nekazaritzako Elikagai Industrien eta Nekazaritzako Ustiategien Zerbitzuaren koordinaziopean eta Landa Garapeneko Zuzendaritza Nagusiaren onespenarekin. Batez ere Abeltzaintza Zerbitzuak, Ingurugiro Zuzendaritza Nagusiak eta ITG Ganadero enpresa publikoak hartu dute parte.

4.- Idazkaritza Tekniko Nagusiak ere aztertu du arauaren zirriborroa eta ziurtatu du betetzen dituela bai Europar Batasuneko araudiko baldintzak, bai Estatuak nekazaritza-ekoizpenerako ematen dituen laguntzen 1857/2007 araudia.

5.- Maiatzaren 9an zirriborro hori bidali zitzaien sektoreko ordezkariei, haiek ikus zezaten eta zegozkien ekarpen eta alegazioak egin zitzaten, maiatzaren 23a baino lehen, egun horretan amaitzen baitzen epea.

Erakunde profesionalei (UAGN, EHNE) eta kooperatiben sektoreari (UCAN) egin zitzaien kontsulta. 

EHNE sindikatuak soilik egin zituen alegazioak. Epez kanpo aurkeztu bazituzten ere, aintzat hartu dira alegazio horietako baten zenbait alderdi.

6.- Horrelako arauen kasuan komunikazio-prozedura bat jarraitu behar da: estatuak ematen dituen laguntzen berri izan behar dute Bruselan. Prozedura horri ekin zaio, baina amaitu gabe dago oraindik.

7.- Inbertsioak egiteko laguntzak emateko arau guztiek ezaugarri komun bat dute: argitaratzen diren ekitaldian gastu-ahalmen txikia dute. Araua onesteko prozedurek, eragin sustatzailearen printzipioak –eskabidea aurkeztu baino lehenago egindako ekintzak ez finantzatzea eragiten duenak– eta inbertsioak amaitzeko epe luzeek gastua gauzatzea oztopatzen dute.

Gastuak eta ordainketak, berriz, hurrengo ekitaldian eta ondorengoetan egin beharko dira, orduan amaituko baitira inbertsioak.

Horregatik, kasu honetan, laguntzak urtero eman beharrean, laguntza-araubide bat ezarri da, Europako Batzordeak aurreikusitako epe guztirako (2013 bitartean) eta urtero argitaratuko da dagokion deialdia, betiere Europar Batzordeari komunikatzeko bete behar diren izapide guztien ostean onetsi eta argitaratuko den arauari jarraiki.

Ondorioz, kontusail berri hori 2008an sartu da, baina urteroko diru-hornidura puntuala izan beharrean (azaldu dugu inbertsioak ezin direla aurtengo ekitaldian burutu) estatuak emandako laguntza-araubidea jarri da ingurumenaren eta biosegurtasunaren alorreko inbertsioak sendotzeko nekazaritza-ustiategietan. Gainera, ohiko laguntzak jasotzeko modurik izan ez dutenak ere izanen dira onuradunen artean. 

ONDORIOAK:

a) Horrelako laguntzetan ohikoak diren erritmo eta epeetan ari da abian jartzen neurria.

b) Estatuak emandako laguntzen araubide bat ezartzea erabaki da, Europako Batzordeak zehaztutako gehienezko eperako (2013ko amaierara arte).

c) Inbertsio-motei erreparatuz, urte batzuetarako gastua konprometitzen duen laguntza-araubidea ezartzea eta inbertsioak burutzeko bi urteko epea jartzea komeni da.

d) Sektorearentzat onuragarria izanen da, guztizko diru-hornidura aurreikusitakoa baino askoz ere handiagoa izanen delako.

e) Kontusail horren helburuak aise gaindituko dira, urte batzuetarako laguntza-araubidea eratuko baita, 2013ra arte indarrean egonen diren laguntza publikoen multzoa antolatzeko.

Hori jakinarazten dizut Legebiltzarreko Erregelamenduaren 190. artikuluan xedatutakoa betetzeko.

